CELEX: 32017D1368
Language: et
Date: 2017-05-11 00:00:00
Title: Nõukogu otsus (EL) 2017/1368, 11. mai 2017, ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu kolmanda lisaprotokolli, millega võetakse arvesse Horvaatia Vabariigi ühinemist Euroopa Liiduga, Euroopa Liidu ja selle liikmesriikide nimel allakirjutamise ja ajutise kohaldamise kohta

27.7.2017   
            
            
               ET
            
            
               Euroopa Liidu Teataja
            
            
               L 196/1
            
         NÕUKOGU OTSUS (EL) 2017/1368,
   11. mai 2017,
   ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu kolmanda lisaprotokolli, millega võetakse arvesse Horvaatia Vabariigi ühinemist Euroopa Liiduga, Euroopa Liidu ja selle liikmesriikide nimel allakirjutamise ja ajutise kohaldamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 5,
   võttes arvesse Horvaatia Vabariigi ühinemisakti, eriti selle artikli 6 lõiget 2,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Vastavalt Horvaatia Vabariigi ühinemisakti artikli 6 lõikele 2 lepitakse Horvaatia ühinemine muu hulgas ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepinguga (1) („leping“) kokku kõnealuse lepingu protokolliga („protokoll“). Lepingu kohaselt kohaldatakse selliste ühinemiste suhtes lihtsustatud menetluskorda, mille alusel protokoll sõlmitakse ühehäälselt liikmesriikide nimel tegutseva nõukogu ja kolmanda asjaomase riigi vahel.
            
         
               (2)
            
            
               14. septembril 2012 andis nõukogu komisjonile volitused alustada seoses Horvaatia liiduga ühinemisega läbirääkimisi kolmandate riikidega. Läbirääkimised Tšiiliga viidi edukalt lõpule ja 9. juulil 2015 kirjutati Brüsselis protokollile alla Euroopa Liidu ja selle liikmesriikide nimel.
            
         
               (3)
            
            
               Protokollile tuleks alla kirjutada.
            
         
               (4)
            
            
               Protokolli tuleks ajutiselt kohaldada kuni selle jõustumiseks vajalike menetluste lõpuleviimiseni,
            
         ON VASTU VÕTNUD KÄESOLEVA OTSUSE:
   Artikkel 1
   Ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu kolmanda lisaprotokolli allakirjutamine, et võtta arvesse Horvaatia ühinemist Euroopa Liiduga, kiidetakse liidu nimel heaks eeldusel, et asjaomane protokoll sõlmitakse.
   Protokolli tekst on lisatud käesolevale otsusele.
   Artikkel 2
   Nõukogu eesistujal on õigus määrata isik(ud), kes on volitatud protokollile liidu ja selle liikmesriikide nimel alla kirjutama.
   Artikkel 3
   Vastavalt protokolli artikli 14 lõikele 2 kohaldatakse protokolli ajutiselt alates 1. juulist 2013 kuni selle jõustumiseks vajalike menetluste lõpuleviimiseni.
   Artikkel 4
   Käesolev otsus jõustub selle vastuvõtmise päeval.
   
      Brüssel, 11. mai 2017
      
         
            Nõukogu nimel
         
         
            eesistuja
         
         C. CARDONA
      
   
   
      (1)  EÜT L 352, 30.12.2002, lk 3.